vyānā́yodānāyéti prāṇo vaí svayamātr̥ṇā sárvasmā u vā́ etásmai prāṇáḥ pratiṣṭhā́yai carítrāyétīme vaí lokā́ḥ svayamātr̥ṇā imá u lokā́ḥ pratiṣṭhā́ carítramagníṣṭvābhípātvítyagníṣṭvābhígopāyatvítyetánmahyā́ svastyéti mahatyā́ svastyétyetácchardíṣā śáṃtamenéti yácchardiḥ śáṃtamaṃ tenétyetátsādayitvā sū́dadohasā́dhivadati tásyokto bándhurátha sā́ma gāyati tásyopári bándhuḥ